Prienų meno mokyklos

darbuotojų asmens duomenų

tvarkymo taisyklių

2 priedas

**DARBUOTOJO INFORMAVIMAS APIE JO ASMENS DUOMENŲ TVARKYMĄ**

Esu informuotas (-a), kad:

1. Mano asmens duomenys yra tvarkomi duomenų valdytojo – Prienų meno mokyklos Kauno g. 2C Prienai LT-59147, juridinio asmens kodas: 190202465, siekiant įgyvendinti sutartinius įsipareigojimus, duomenų valdytojo teisėtą interesą ir teisines prievoles bei užtikrinti viešąjį interesą;
2. Prienų meno mokykloje tvarkomi šie mano asmens duomenys: vardas, pavardė, asmens kodas, parašas, asmens socialinio draudimo numeris, pilietybė, adresas, telefono numeris, elektroninio pašto adresas, gyvenimo aprašymas, šeiminė padėtis, pareigos, duomenys apie priėmimą (perkėlimą) į pareigas, atleidimą iš pareigų, duomenys apie išsilavinimą ir kvalifikaciją, kompetencijas, duomenys apie atostogas, duomenys apie darbo užmokestį, išeitines išmokas, kompensacijas, pašalpas, informacija apie dirbtą darbo laiką, informacija apie skatinimus ir nuobaudas, informacija apie atliktus darbus ir užduotis, viešų ir privačių interesų deklaravimo duomenys, Lietuvos Respublikos piliečio paso arba asmens tapatybės kortelės numeris, išdavimo data, galiojimo data, dokumentą išdavusi įstaiga, specialių kategorijų asmens duomenys, susiję su sveikata, teistumu, dalyvavimu uždraustos organizacijos veikloje, dokumentų registracijos data ir numeris, vaizdo / garso įrašų darymo savivaldybės patalpose metu gauti duomenys bei kiti asmens duomenys, kuriuos pateikiu aš pats ir (arba) kuriuos tvarkyti duomenų valdytoją įpareigoja įstatymai ir kiti teisės aktai.
3. Asmens duomenų tvarkymo teisinis pagrindas – 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymas, Lietuvos Respublikos darbo kodeksas ir juos įgyvendinantys poįstatyminiai teisės aktai bei vidaus teisės aktai, reguliuojantys asmens duomenų tvarkymą.
4. Mano asmens duomenys gali būti perduoti šiems duomenų gavėjams:

4.1. kitiems fiziniams / juridiniams asmenims, kurie pagal sutartinius įsipareigojimus atlieka tam tikrus darbus ar teikia paslaugas Prienų meno mokyklai, tokia apimtimi, kiek tai yra būtina sutarčiai / susitarimui įgyvendinti;

4.2. teismui bei kitoms teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai;

4.3. kitiems fiziniams / juridiniams asmenims mano sutikimu, jei toks sutikimas gaunamas dėl konkretaus atvejo.

5. Duomenų subjekto teises, kaip darbuotojas, galiu įgyvendinti remdamasis Reglamento ir kitų teisės aktų nuostatomis, Asmens duomenų tvarkymo Prienų meno mokykloje politika bei Prienų meno mokyklos darbuotojų asmens duomenų tvarkymo taisyklėmis.

6. Mano asmens duomenys bus saugomi 50 metų (išskyrus asmens duomenis Prienų meno mokyklos renginių viešinimo tikslu). Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

7. Dėl savo asmens duomenų subjekto teisių įgyvendinimo bei kitų klausimų galiu kreiptis į asmens duomenų apsaugos pareigūną. Visa informacija skelbiama svetainėje www.menas.prienai.lm.lt

8. Turiu teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, tel.: (8 5) 271 2804 / 279 1445, el. p. ada@ada.lt), jeigu Prienų meno mokykla neteisėtai tvarko mano asmens duomenis arba neįgyvendina mano teisų.

\_\_\_\_\_\_\_\_\_\_\_\_